**INFORMACIJA APIE ASMENS DUOMENŲ TVARKYMĄ ADMINISTRUOJANT Lietuvos respublikos aplinkos ministerijos kanclerio 2025 M. VASARIO 19 D. POTVARKIU NR. D2-17 „DĖL APLINKOS APSAUGOS RĖMIMO PROGRAMOS LĖŠŲ PASKIRSTYMO PRIEMONIŲ PLANO 2025–2026 METAMS PATVIRTINIMO” PATVIRTINTĄ IŠLAIDOS PRIEMONĖS „APLINKAI IR GAMTOS IŠTEKLIAMS ATKURTI IR GAUSINTI“ VEIKLĄ „PAJŪRIO JUOSTOS TVARKYMO PRIEMONIŲ ĮGYVENDINIMAS PAJŪRIO SAVIVALDYBĖSE“**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytojas, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

**1. Duomenų valdytojas**

Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3-102, LT-01120 Vilnius, tel. +370 646 02 285, el. paštas: [apva@apva.lt](mailto:apva@apva.lt)

Duomenų apsaugos pareigūno kontaktiniai duomenys: tel. +370 602 83 577, el. paštas: [dap@apva.lt](mailto:dap@apva.lt), adresas Labdarių g. 3-102, LT-01120 Vilnius.

Informacija apie asmens duomenų tvarkymą Agentūroje skelbiama internetinėje svetainėje <https://apva.lrv.lt> skiltyje „[Asmens duomenų apsauga](https://apva.lrv.lt/lt/asmens-duomenu-apsauga/)“.

**2. Asmens duomenų tvarkymo tikslas**

Asmens duomenys tvarkomi siekiant užtikrinti teisėtą finansavimo Pareiškėjui teikimą, vertinti ir nustatyti Pareiškėjo atitiktį nustatytiems reikalavimams ir atlikti su nurodyto tikslo įgyvendinimu susijusius veiksmus. Taip pat, Agentūrai atliekant paraiškų priėmimą, vertinimą, finansavimo sutarčių sudarymą, mokėjimo prašymų priėmimą, vertinimą bei apmokėjimą, įsipareigojimų gavus dotaciją priežiūrą pagal išlaidos priemonės „Aplinkai ir gamtos ištekliams atkurti ir gausinti“ veiklą „Pajūrio juostos tvarkymo priemonių įgyvendinimas pajūrio savivaldybėse“.

Asmens duomenys yra tvarkomi tik tiek, kiek tai yra būtina ir reikalinga atitinkamiems aiškiai apibrėžtiems ir teisėtiems tikslams pasiekti, atsižvelgiant į asmens duomenų apsaugos reikalavimus (duomenų kiekio mažinimo principas).

**3. Asmens duomenų tvarkymo teisinis pagrindas**

1. 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (toliau – Bendrasis duomenų apsaugos reglamentas) 6 straipsnio 1 dalies c punktu;
2. Lietuvos Respublikos asmens duomenų teisinės apsaugos įstatymu;

Lietuvos Respublikos tarptautinių sankcijų įstatymo 7 str.

APVA direktoriaus patvirtintomis Asmens duomenų tvarkymo APVA taisyklėmis. Informacija apie asmens duomenų tvarkymą pateikiama APVA interneto svetainės skiltyje ,,Asmens duomenų apsauga “;

Lietuvos Respublikos aplinkos ministro 2023 m. kovo 13 d. įsakymu Nr. D1-70 „Dėl aplinkos ministerijos biudžeto programų lėšų naudojimo ir administravimo tvarkos aprašo patvirtinimo“;

Europos duomenų apsaugos valdybos aktualiomis gairėmis ir išaiškinimais;

1. Lietuvos Respublikos aplinkos ministro 2023 m. balandžio 21 d. įsakymas Nr. D1-117 „Dėl Pajūrio juostos tvarkymo programos 2023-2032 m. patvirtinimo“;

kitais teisės aktais, reglamentuojančiais asmens duomenų tvarkymą.

Asmens duomenų tvarkymo Agentūroje teisinis pagrindas – Reglamento 6 straipsnio 1 dalies e punktas.

**4. Tvarkomi asmens duomenys**

Agentūra tvarko šiuos pareiškėjo / projekto vykdytojo atstovo (įgalioto atstovo**)** asmens duomenis:

* juridinio asmens atstovo identifikaciniai duomenys (vardas, pavardė, asmens kodas, pareigos, parašas ir pan.);
* juridinio asmens atstovo kontaktiniai duomenys (telefono numeris, el. pašto adresas, adresas ir pan.);
* Agentūrai pateiktame įgaliojime nurodyti duomenys (įgaliojimo turinys, data, galiojimo terminas, įgaliotojas ir įgaliotasis ir pan.) (*jei taikoma*);
* kiti paraiškoje bei projekto vykdymo metu pateikti ar sukurti asmens duomenys.

**5. Asmens duomenų šaltiniai**

Agentūra tvarko Jūsų asmens duomenis, kurie yra gaunami iš šių šaltinių:

1. pateikiami pareiškėjo / projekto vykdytojo teikiamoje paraiškoje bei projekto vykdymo metu, sukuriami paraiškos teikimo, vertinimo ar projekto įgyvendinimo metu;
2. Informacinės visuomenės plėtros komiteto, Aplinkos projektų valdymo informacinėje sistemoje identifikuojantis per elektroninius valdžios vartus;
3. Informatikos ir ryšių departamento prie Lietuvos Respublikos vidaus reikalų ministerijos;
4. Valstybės įmonės Registrų centro Juridinių asmenų registro.

**6.** **Asmens duomenų gavėjai**

Jūsų asmens duomenis Agentūra gali perduoti:

1. Informacinės visuomenės plėtros komitetui;
2. Lietuvos Respublikos konkurencijos tarybai;
3. Valstybinei mokesčių inspekcijai prie Lietuvos Respublikos finansų ministerijos;
4. Informatikos ir ryšių departamentui prie Lietuvos Respublikos vidaus reikalų ministerijos;
5. kitoms kompetentingoms valdžios arba teisėsaugoms įstaigoms laikantis teisės aktuose nustatytų reikalavimų;
6. Agentūros pasitelktiems duomenų tvarkytojams (pvz., informacinių technologijų bendrovėms teikiančioms Agentūrai informacinių sistemų priežiūros ir kitas susijusias paslaugas, ekspertams, Projektų atrankos komitetui, audito tikslais ir gavusi Reglamento (ES) Nr. 2016/679 reikalavimus atitinkantį oficialų Europos Sąjungos ir (ar) Lietuvos Respublikos institucijų (Europos Audito Rūmų, Europos Komisijos, Lietuvos Respublikos finansų ministerijos, Lietuvos Respublikos Energetikos ministerijos, Lietuvos Respublikos Ekonomikos ir inovacijų ministerijos, Lietuvos Respublikos valstybės kontrolės, ir (ar) kitų kompetentingų institucijų) paklausimą teikia asmens duomenis šioms kompetentingoms institucijoms, kiek tai susiję su suteiktu finansavimu Pareiškėjui ir pan.).
7. APVA pasitelkia tik tuos duomenų tvarkytojus, kurie užtikrina, kad bus įgyvendintos tinkamos techninės ir organizacinės priemonės, duomenų tvarkymas atitiks BDAR reikalavimus ir bus užtikrinta Duomenų subjekto teisių apsauga.

Agentūra asmens duomenų neperduoda į trečiąsias valstybes ar tarptautines organizacijas, t. y. už Europos Sąjungos ribų.

**7. Asmens duomenų saugojimo laikotarpis**

Pateikti asmens duomenys saugomi vadovaujantis Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“ bei Agentūros Dokumentacijos planu :

1. Finansuojamų projektų įgyvendinimo dokumentai -10 metų po projekto įgyvendinimo;
2. Paraiškų, pagal kurias parama nebuvo skirtas finansavimas – 3 metai.

Pasibaigus duomenų saugojimo terminui, duomenys yra sunaikinami arba dokumentai nuasmeninami, išskyrus teisės aktų numatytus atvejus, kai jie turi būti perduoti valstybės archyvams.

**8. Duomenų subjektų teisės**

Informuojame Jus, kad turite šias teises:

- būti informuotu apie Jūsų asmens duomenų tvarkymą Agentūroje;

- prašyti susipažinti su Agentūros tvarkomais Jūsų asmens duomenimis Reglamento 15 straipsnio nustatyta tvarka;

- reikalauti ištaisyti netikslius / papildyti neišsamius su Jumis susijusius asmens duomenis Reglamento 16 straipsnio nustatyta tvarka;

- reikalauti ištrinti asmens duomenis Reglamento 17 straipsnio nustatyta tvarka;

- apriboti savo asmens duomenų tvarkymą Reglamento 18 straipsnio 1 dalyje nurodytais konkrečiais atvejais;

- nesutikti su asmens duomenų tvarkymu Reglamento 21 straipsnio nustatyta tvarka;

- teisę į asmens duomenų perkeliamumą Reglamento 20 straipsnio nustatyta tvarka;

- bet kuriuo metu atšaukti sutikimą dėl asmens duomenų tvarkymo, kai duomenų tvarkymas grindžiamas Reglamento 6 straipsnio 1 dalies a punktu;

- pateikti skundą Valstybinei duomenų apsaugos inspekcijai, jeigu manote, kad Jūsų asmens duomenys tvarkomi pažeidžiant Jūsų teises ir teisėtus interesus asmens duomenų apsaugos srityje. Daugiau informacijos rasite <https://vdai.lrv.lt/lt/> .

Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“, kurios skelbiamos Agentūros internetiniame puslapyje <https://apva.lrv.lt> skiltyje „[Asmens duomenų apsauga](https://apva.lrv.lt/lt/asmens-duomenu-apsauga/)“.

Informuojame, kad už asmens duomenų apsaugos reikalavimų įgyvendinimo ir laikymosi stebėseną ir priežiūrą Agentūroje atsakingas Agentūros generalinio direktoriaus paskirtas duomenų apsaugos pareigūnas. Su duomenų apsaugos pareigūnu galite susisiekti el. pašto adresu [dap@apva.lt](mailto:dap@apva.lt).

**9. Automatizuotų sprendimų priėmimas**

Automatizuoti sprendimai nebus priimami, taip pat nebus vykdomas profiliavimas.